
[bookmark: _GoBack]«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Աշխատանքի և բարեկեցության նախարարությանը գումար հատկացնելու մասին Հայաստանի Հանրապետության  կառավարության որոշման նախագծի ընդունման վերաբերյալ

1. Անհրաժեշտությունը. 
ՀՀ կառավարության վերը նշված որոշման նախագծի (այսուհետ` Նախագիծ) նպատակը  «Հայաստանի Հանրապետության 2026 թվականի պետական բյուջեի մասին» օրենքի (այսուհետ՝ Օրենք) 9-րդ հոդվածի 12-րդ կետի 3-րդ ենթակետի համաձայն օտարերկրյա պետություններից և միջազգային կազմակերպություններից մինչև 2026 թվականի հունվարի 1-ը ստացված` սույն օրենքով չնախատեսված միջոցների չօգտագործված մնացորդի հաշվին, «Հաղթանակ» շուրջօրյա խնամքի կենտրոն ՊՈԱԿ-ի կապիտալ վերանորոգման նպատակով նախագծանախահաշվային փաստաթղթերի ձեռքբերման   իրականացումն է: 

2. Ընթացիկ իրավիճակը և խնդիրները. 

«Հայաստանի Հանրապետության աշխատանքի և բարեկեցության նախարարության «Երևանի թիվ 1 տուն-ինտերնատ» պետական ոչ առևտրային կազմակերպության տարածքում անկողնային խնամք ստացող անձանց սպասարկման նպատակով նախատեսվել և իրականացվել են կառուցապատման աշխատանքներ։ Կառուցապատման աշխատանքների ֆինանսավորումը իրականացվել է Քուվեյթի պետությության կողմից՝ Հայաստանի Հանրապետությունում դեսպանության միջոցով։ Աշխատանքների սկիզբը դրվել է ՀՀ կառավարության 12.06.2014 թվականի N 609-Ն որոշման ընդունմամբ և Հայաստանի Հանրապետության կառավարության բարեգործական ծրագրերի համակարգման հանձնաժողովի 06.06.2014 թվականի N Մ-473-Ա որոշման հիմքով։ Հետագայում գոծընթացի շարունակականությունը ապահովելու նպատակով Հայաստանի Հանրապետության կառավարության 19.02.2015 թվականի N 132-Ն և 29.09.2016 թվականի N 985-Ն որոշումներով սահմանվել են տվյալ տարիների հատկացումները։ Թվարկված որոշումների շրջանակներում կատարվելվ են հետևյալ գործառնությունները.
2014 թվականի հունիս-հատկացվել է  161.960,0 հազար դրամ, փոխանցվել  է 161,332.7 հազար դրամ,   մնացորդ 627.3 հազար դրամ
2015 թվականի հունվար-հատկացվել է  169,240.0 հազար դրամ, փոխանցվել  է  165,113.2 հազար դրամ,  մնացորդ   24,754.1 հազար դրամ
2015 թվականի մայիս-հատկացվել է 95,620 հազար դրամ, փոխանցվել է 109,761.6 հազար դրամ,   մնացորդ   10,612.6 հազար դրամ
 2016 թվականի հունիս-հատկացվել է 228,580.5 հազար դրամ,  փոխանցվել է 113,112.6 հազար դրամ։   
Ընդամենը հատկացված գումը կազմում է 675,400.5  հազար  դրամ,  իսկ փոխանցվածը՝  549,318.1 հազար դրամ, չիրացված գումարի չափը՝  126,082.4 հազար դրամ։
Շինարարական աշխատանքները ավարտվել են 2017թվականին։ 2017թվականի դեկտեմբերի 30-ի դրությամբ մնացորդը կազմել է 126,082.4 հազար դրամ և մինչ օրս չի օգտագործվել։ 
Հայաստանի Հանրապետության 28.12.2023 թվականի N 2341-Ն որոշմամբ «Երևանի թիվ 1 տուն-ինտերնատ» պետական ոչ առևտրային կազմակերպությունը վերանվանվել է «Հաղթանակ» շուրջօրյա խնամքի կենտրոն ՊՈԱԿ։ 
Ներկայումս այդ բաժանմունքը շուրջ 9 տարի շահագործելուց հետո ունի կապիտալ վերանորոգման կարիք, մասնավորապես վնասված են առաջին և երկրորդ հարկերի հատակները, վերանորոգման ենթակա են հիվանդասենյակների գերակշռող մասը, օդափոխության համակարգը չի շահագործվում և վերանորոգման ենթակա չէ և այլն։ Ներքին և արտաքին կոյուղագծերը գործում են խնդիրներով, շատ հաճախ խցանվում են և արտահոսքի պատճառով խոչընդոտում է մասնաճյուղի բնականոն գործունեությանը։ Առտաքին կոյուղագծի որոշ հատվածներում ասֆալտապատ հատվածը քանդվել և քայքայվել է, իսկ դիտահորերի մակարդակը ասֆալտապատ հատվածի համեմատ իջել է 10-40 սմ․։ Ստեղծված պայմաններում շահառուներին պատշաճ խնամքի ծառայություն ապահովելու նպատակով առաջարկվում է հրատապ առաջնային խնդիրները վերացնելու նպատակով ձեռք բերել նախագծանախահաշվային փաստաթղթերի ձեռբերում, որի համար «Գնումների մասին» օրենքի 15-րդ հոդվածի 6-րդ մասի 2-րդ կետի համաձայն Նախարարության կողմից մրցույթ է հայտարարվել և կնքվել է 22.05.2026 թվականին ԱՍՀՆ-ԳՀԽԾՁԲ-26/30 ծածկագրով պայմանագիրը՝ 7,000.0 հազար դրամ արժեքով։ ԱՍՀՆ-ի կողմից պայմանագրի կողմ հանդիսացող կազմակերպությանը հանձնարարվելու է նախագիծը կազմել՝ հաշվի առնելով առաջնային և հրատապ լուծումներ պահանջող խնդիրները, բայց ոչ ավել, քան մնացորդային 119․082,3 հազար դրամ գումարը։ Եթե նախագծողի նախագիծ կազմելու ժամանակ ի հայտ գան հավելյալ ֆինանսավորում պահանջող աշխատանքներ, ապա այդ աշխատանքների համար ԱՍՀՆ ՀՀ կառավարության և Ֆինանսների նախարարության հետ համատեղ քննարկման արդյունքում կներկայացնի ՀՀ կառավարության նոր նախագիծ՝ ֆիսկալ հնարավորությունները հաշվի առնելով։ 
Նշված պայմանագրի հիմքով ֆինանսավորում ապահովելու նպատակով առաջարկվում է վերը նշված մնացորդային 126,082.4 հազար դրամից 7,000.0 հազար դրամը ուղղել նախագծանախահաշվային փաստաթղթերի ձեռքբերմանը՝ ՀՀ կառավարության 25.12.2025 թվականի N 1910-Ն որոշման մեջ փոփոխություններ և լրացումներ կատարելու եղանակով։

3.Կարգավորման նպատակը և բնույթը. 
Նախագծի նպատակն է ՀՀ 2026 թվականի պետական բյուջեի և ՀՀ կառավարության 2025 թվականի դեկտեմբերի 25-ի N 1910-Ն որոշմամբ նախատեսված կապիտալ ծախսերն ավելացնել 7,000.0 հազար դրամով՝ ի հաշիվ 2026 թվականի տարեսկզբի ազատ մնացորդի:  

4.Նախագծի մշակման գործընթացում ներգրավված ինստիտուտները և անձիք.
Նախագիծը մշակվել է ՀՀ աշխատանքի և բարեկեցության նախարարության կողմից և նախագծի մշակման գործընթացում այլ ինստիտուտներ և անձիք չեն ներգրավվել: 

5. Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին. 
Նախագծի ընդունման դեպքում Հայաստանի Հանրապետության պետական բյուջեի դեֆիցիտը և ծախսերը կավելանան՝ 7,000.0 հազար դրամի չափով:

6.  Կապը ռազմավարական փաստաթղթերի հետ. 
Նախագիծը բխում է ՀՀ կառավարության 2021 թվականի  օգոստոսի 18-ի  «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1363-Ա որոշմամբ հաստատված  ծրագրի 4.6՝ «Աշխատանք և սոցիալական պաշտպանության» բաժնի 23-րդ և 26-րդ կետերի դրույթներից:
	7. Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտությունը.
	Այլ իրավական ակտերում փոփոխությունների և(կամ) լրացումների անհրաժեշտություն չի առաջանում:

